Драган Торбица

Драган Торбица (Dragan Torbica) је један од три главна лика државног посла. Обавља посао заменика главног архиватора у архивском и жалбеном оделењу, у једном јавном предузећу Новог Сада.

Каријера
Рођен је у Новом Саду, али је пореклом са Змијања у Босни и Херцеговини. Као млад покушао је да упише војну академију у Загребу, али није примљен зато што су по његовом примали искључиво по националној основи. Скривена чињеница је да је са академије избачен због преписивања. Пошто не уписује академију, бива принуђен да упише Факултет безбедности у Сарајеву. По завршетку студија запошљава се у сервису јавног предузећа, где му је као шегрт радио садашњи Директор Добросављев. У сервису је крао кључеве и моторно уље, и продавао их на пијаци. Почетком деведесетих био је присталица Вука Драшковића, и присуствао је свим његовим митинзима и јавним окупљањима. Из сервиса бива пребачен за личног возача директора, па затим и на једно више место, последњом систематизацијом распоређен је у архивско оделење у подруму. Успео је да се избори да у кантини служе мусаку. Жеља му је да постане главни архиватор кад се Чварков пензионише. Средином 90-их је био кажњен смањењем плате 6 месеци, јер је установљено да је крао клозет папир. Тада је у своју одбрану рекао: па морам нечим гусцу брисат друже мој. Од тада га на послу зову сероња, мада Драган не воли то да истиче много.

Приватан живот
Ожењен је Смиљком с којом има троје деце Милана, Милоша и Милицу.

Синови Милан и Милош су беспосличари (згубидани) и клошари који нису способни за самосталан живот.

Син Милош је од скора ожењен. Његова млада супруга је турбо-фолк певачица у покушају.Трудна је и сви јој угађају због тога, али дете вероватно није Милошево (постоје индиције да је Чварков отац детета). При том нема длаке на језику што су на својој кожи осетили Драган, Ђорђе и Бошкић. Драган је покушао да запосли Милошину, али за такве битанге и згубидане нема места у државној фирми.

Милан се опробао као певач емисији "Звезде Гранда", али није прошао даље. Сад је косата битанга и прљава Металика која пева у бенду "Црна свадба". Упркос свему, Драган воли свог блудног сина. Покушао је да му намести тезгу у Немачкој преко тетка Салапуре, чак му је певао претеће вокале на албуму. Истиче како њих двојица личе као длака јајету.

Милица је једино дете на које је поносан, она је лепа, млада и способна и јака девојка.

Драган са Смиљком, троје деце и трудном снајком живи у тастовој гарсоњери. Нерешено стамбено питање је, уз велике финансијске потешкоће (кредит у Швајцарцима) константан извор фрустрације за Драгана Торбицу. Ђорђе нема много разумевања за Драгана, презриво гледа на његово "босанско кукање" и користи сваку прилику да му отежа.

Породични пријатељ Торбица је међед Момо, али тренутно нису у најбољим односима, јер се међед Момо исрао на тепих кад је задњи пут гостовао (међедина је то, друже мој), па га је Смиљка избацила напоље.